**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE „NACIONALNI PARK BRIJUNI“ ZA 2024. GODINU**

**Financijski plan 2024.**

Financijski plan Javne ustanove „Nacionalni park Brijuni“ izvršen je prema gotovinskom načelu, kako slijedi:

**Prihodi**

Tablica 1.Prihodi prema ekonomskoj klasifikaciji



Javna ustanova Nacionalni park Brijuni ostvarila je u 2024. godini ukupne prihode u iznosu 12.324.401,87 EUR ili 94,64 % planiranih ukupnih prihoda. Od ukupno ostvarenih prihoda 12.311.729,87 EUR čine prihodi poslovanja i realizirani su 95,13 % planiranih prihoda poslovanja, dok su prihodi od prodaje nefinancijske imovine naplaćeni u iznosu 12.672 EUR i čine 15,84 % planiranih u 2024. godini.

Najznačajniji udio prihoda poslovanja čine prihodi od prodaje proizvoda i robe te pruženih usluga i prihodi od donacija u iznosu 6.879.034 EUR. Navedene prihode čine prihodi od prodaje roba i suvenira na šankovima Ustanove u iznosu 102.235 EUR, prihodi od pruženih usluga u iznosu 6.771.304 EUR i donacije u iznosu 5.495 EUR. Strukturu prihoda od pruženih usluga čine prihodi od hotelijerskih usluga u iznosu 6.406.349 EUR, prihodi od koncesija za iznajmljivanje imovine i turističko oplovljavanje u iznosu od 241.993 EUR te prihodi od usluga prijevoza, refundacija usluga režijskih troškova pruženih MORH-u, Državnim nekretninama i ostalih pruženih usluga u iznosu 122.962 EUR. Navedeni prihodi ostvareni su 93,43 % planiranih u 2024. godini i veći su za 4,31 % u odnosu na ostvareno u istom razdoblju 2023. godine što je rezultat porasta prihoda od hotelskih usluga zbog povećanja broja noćenja i rasta cijena na tržištu.

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu 4.183.619 EUR što čini izvršenje 97,69 % plana 2024. godine i na razini su ostvarenih u istom razdoblju 2023. godine. Navedene prihode čine prihodi od pružanja izletničkih usluga u iznosu 4.137.768 EUR, prihodi s naslova osiguranja, refundacije štete od osiguravajućeg društva u iznosu 10.670 EUR i prihodi od lučke pristojbe iznosu 35.181 EUR.

Pomoći iz inozemstva i od subjekata unutar općeg proračuna u iznosu 468.283 EUR se na:

* sredstva pomoći od međunarodnih organizacija i institucija EU za provedbu projekata prekogranične suradnje Interreg Euro-MED Programme 2021-2027 godine u iznosu 800 EUR
* sredstva pomoći od izvanproračunskih korisnika potpore za zapošljavanje stalnih sezonaca u iznosu 1.416 EUR, uplate Fonda za zaštitu okoliša i energetsku učinkovitost za projekt Očuvanja plemenite periske u sjevernom Jadranu, provedbu projekta sanacije postojećih puteva i prometnica na Velikom Brijunu, projekta financiranja izrade projektne dokumentacije za projekt obnove Vile Kupelwieser i projektne dokumentacije uređenja okoliša na otoku Mali Brijun u iznosu 136.256 EUR
* prijenosi između proračunskih korisnika istog proračuna uplate potpora Agencije za plaćanja u poljoprivredi, ribarstvu i ruralnom razvoju u iznosu od 25.541 EUR, prijenos sredstava iz Zajednički sredstava Ministarstva gospodarstva za projekt „Divlji oprašivači“ u iznosu 61.403 EUR te sredstva uplaćena od strane Ministarstva kulture i medija za sanaciju torpedo baterije na Malom Brijunu u iznosu 49.968 EUR.

Prihodi od pomoći izvršeni su 90,09 % plana 2024. godine.

Prihodi od prodaje nefinancijske imovine naplaćeni su u iznosu 12.672 EUR i čine 15,84 % planiranih prihoda u 2024. godini.

Tablica 2. Prihodi prema izvorima financiranja



Od ukupno ostvarenih prihoda u iznosu 12.324.402 EUR najveći iznos 6.874.888 EUR ostvaren je iz izvora financiranja Vlastiti prihodi, dok je iz izvora financiranja Prihodi za posebne namjene ostvareno 4.213.064 EUR. Iz izvora pomoći ostvareno je 468.283 EUR, donacija 5.495 EUR, iz izvora opći prihodi i primici ostvareno je 750.000 EUR, iz izvora financiranja Prihodi od nefinancijske imovine 12.672 EUR.

**Rashodi**

Tablica 3. Rashodi prema ekonomskoj klasifikaciji



Ukupni rashodi ostvareni su u iznosu od 13.739.157 EUR što čini izvršenje ukupno planiranih rashoda od 105,11 %. Rashodi poslovanja iznose 13.375.131 EUR odnosno 106,39 % planiranih rashoda poslovanja u 2024. godini i u odnosu na prethodnu godinu povećani su za 22,28 %, dok su rashodi za nabavu nefinancijske imovine izvršeni u iznosu 364.026 EUR odnosno 80,81% planiranih rashoda i manji su u odnosu na ostvareno u istom razdoblju prethodne godine za 6,30 %.

U strukturi rashoda poslovanja rashodi za zaposlene izvršeni su u iznosu 8.057.947 EUR odnosno 109,71 % planiranih rashoda za zaposlene što čini povećanje od 37,26 % u odnosu na isto razdoblje prethodne godine. Povećanje rashoda za zaposlene posljedica je porasta troškova plaća nastala stupanjem na snagu Zakona o plaćama u državnoj i javnim službama i Uredbe o nazivu radnih mjesta, uvjetima za raspored i koeficijentima za obračun plaće u javnim službama i porasta broja zaposlenih.

Materijalni rashodi ostvareni su u iznosu 5.208.590 EUR što predstavlja 101,62 % planiranih materijalnih rashoda i povećanje od 6,62 % u odnosu na prethodnu godinu.

Strukturu materijalnih rashoda čine naknade troškova zaposlenima u iznosu 273.383 EUR, rashodi za materijal i energiju u iznosu od 1.990.702 EUR, rashodi za usluge u iznosu 2.438.234 EUR, naknade troškova osobama izvan radnog odnosa u iznosu 154 EUR i ostali nespomenuti rashodi poslovanja u iznosu 506.118 EUR. Najznačajnije povećanje materijalnih rashoda u odnosu na prethodnu godinu, ostvareno je u okviru naknada troškova zaposlenima 28,01 % ili 59.816 EUR. Navedeno povećanje rashoda odnosi se u najvećem dijelu na povećanje troškova za službena putovanja i stručno usavršavanje zaposlenika.

Financijski rashodi ostvareni su u iznosu 26.739 EUR što čini 172,51 % planiranog i viši su u odnosu na realizirane u istom razdoblju prethodne godine za 54,19 % odnosno 9.398 EUR.

Ustanova je tijekom 2024. godine ostvarila rashode za pomoći u iznosu 81.165 koji se odnose na uplatu sredstava prema Pravilniku o mjerilima i načinu korištenja donacija i vlastitih prihoda nacionalnih parkova i parkova prirode (NN 65/2017). Obračunati iznos sredstva koji prema Pravilniku čini 3 % ostvarenih prihoda od obavljanja posjetiteljske djelatnosti za 2024. godinu iznosi 124.123 EUR. Iznos uplaćenih sredstava manji je u odnosu na obračunato jer je razlika od 42.958 EUR uplaćena kao predujam u 2023. godini.

U iznosu 690 EUR izvršene su naknade građanima i kućanstvima iz proračuna.

Rashodi za nabavu nefinancijske imovine tijekom 2024. godine izvršeni su u iznosu 364.026 EUR odnosno 80,81 % plana. Najznačajnija ulaganja odnose se na nabavu postrojenja i opreme i to najvećim dijelom na nabavu uređaja, strojeva i opreme za ostale namjene.

Tablica 4. Rashodi prema izvorima financiranja



Ukupni rashodi ostvareni u 2024. godini u iznosu 13.739.157 EUR financirani su iz izvora: Vlastiti prihodi 7.457.276 EUR, Prihodi za posebne namjene 5.054.166 EUR, Opći prihodi i primici 750.000 EUR, Pomoći 458.292 EUR, Donacije 6.751 EUR i Prihodi od nefinancijske imovine 12.672 EUR.

Tablica 5. Rashodi prema funkcijskoj klasifikaciji



Od ukupno izvršenih rashoda prema funkcijskoj klasifikaciji rashodi u iznosu 13.739.157 EUR izvršeni su u kategoriji zaštite bioraznolikosti i krajolika.

**Račun financiranja**

Tablica 6. Račun prihoda i rashoda i Račun financiranja

A.RAČUN PRIHODA I RASHODA



B.RAČUN FINANCIRANJA



Tijekom 2024. godine ostvareni su ukupni prihodi u iznosu 12.324.402 EUR i to prihodi od poslovanja u iznosu 12.311.730 i prihodi od prodaje nefinancijske imovine u iznosu 12.672 EUR, dok su ukupni rashodi ostvareni u iznosu 13.739.157 EUR koje čine rashodi poslovanja u iznosu 13.375.131 EUR i rashodi za nabavu nefinancijske imovine u iznosu 364.026 EUR. Iz navedenog proizlazi negativan poslovni rezultat u iznosu 1.414.755 EUR.

Ukupni prijenos sredstava iz prethodne godine u iznosu 5.023.208 EUR odnosi se na prijenose sredstava vlastiti prihodi 3.262.433 EUR, prihodi posebne namjene 1.758.987 EUR i donacije 1.787 EUR. Ustanova je u 2024. godini ostvarila negativan poslovni rezultat u iznosu 1.414.755 EUR. Iznos sredstava 3.608.452 EUR za prijenos u naredno razdoblje sljedeće je strukture izvora: vlastiti prihodi 2.680.046 EUR, prihodi posebne namjene 917.885 EUR, pomoći 9.990 EUR i donacije 531 EUR.

Pregled stanja novčanih sredstava na računima Ustanove:

|  |  |  |
| --- | --- | --- |
|  | 01.01.2024. | 31.12.2024. |
| Novac u banci i blagajni | 4.156.751,09 | 2.568.053,27 |